Bezproblémové tehotenstvo a aromentin baby
Dobrý večer, mám bezproblémové 2. tehotenstvo a dostala som suchý dráždivý kašel. Už 5 dní nie a nie sa ho zbaviť alebo zmeniť na vlhký. Covid test negatívny.Nadarmo inhalujem vincentku 10ml,netvorí sa mi hlien. Môžem užívať tento prsný krém v 30.týzdni tehotenstva?Ďakujem
Dobrý deň,
Ďakujeme za vašu otázku. Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Nie je však pravidlo, že každý suchý kašeľ sa musí zmeniť na vlhký.
Prsný balzam Dr.Max Aromentin obsahuje bylinné silice z borovice, fenikla a tymiánu, ktoré podporujú uvoľnenie dýchacích ciest a majú upokojujúci účinok. Jeho bezpečnosť pre tehotné ženy nebola stanovená, a preto je nevyhnutné sa o jeho použití poradiť s lekárom- gynekológom, ktorý pozná váš celkový zdravotný stav.
Vhodným a bezpečným liekom pre tehotné ženy je
STOPKAŠEĽ Medical sirup Dr. Weiss
. Prispieva k úľave pri kašli a škriabaní v krku, upokojuje podráždený krk a znižuje bolesť v krku. Obsahuje jedinečnú kombináciu prírodných účinných látok, ktoré obmedzujú tvorbu hlienu a zároveň upokojujú podráždenie sliznice. Dávkovanie je 3x denne 1 polievková lyžica (15 ml).
Výborné skúsenosti sú aj zdravotníckou pomôckou
Generica hydro pastilky
. Používajú sa na zmiernenie bolesti a škriabania v krku, pri dráždení na kašeľ, pri suchej sliznice ústnej dutiny a pri zachrípnutí. Chránia, zvlhčujú a regenerujú podráždenú sliznicu v ústach a hrdle. Sú vhodné aj pre tehotné a dojčiace ženy. Dávkovanie je 1 pastilka každé 3-4 hodiny.
Ak nenastane zlepšenie zdravotných ťažkostí do 3 dní, je potrebné sa obrátiť na lekára, aby určil príčinu kašľa a v prípade potreby nastavil adekvátnu liečbu.
Prajem skorú úľavu od ťažkostí.
S pozdravom
Mgr. Tamara Jakúbeková